नेपाल, भारत र बेलायतबीच सन् १९४७ मा भएको त्रिपक्षीय सम्झौता खारेज हुनुपर्ने भन्दै ब्रिटिश गोर्खा भूतपूर्व सैनिकहरुले बुधबार काठमाडौंको शान्तिबाटिकामा प्रदर्शन गरेका छन् । उनीहरुले सो विषयमा परेको रिट निवेदनमा सर्वोच्च अदालतले दिएको निर्देशनात्मक आदेश पालना गर्न माग गरेका हुन् । ब्रिटिश गोर्खा सैनिकहरुको न्याय, समानता र स्वाभिमानका लागि आफूहरु सडकमा आउनुपरेको ब्रिटिश गोर्खा भूतपूर्व सैनिक संगठनका अध्यक्ष पदमसुन्दर लिम्बूले बताए ।
वर्षा र सहकालका देवता रातो मत्स्येन्द्रनाथलाई बुङमतिबाट पाटन लगिएको छ । मत्स्येन्द्रनाथलाई ६ महिना पाटन र ६ महिना बुङमति राखिने चलनअनुसार बुधबार दिउँसो तःबहाल लगिएको हो । किंवदन्तीअनुसार एकपटक भिक्षा माग्न आएका गोरखनाथलाई कान्तिपुरवासीले नदिएपछि त्यसैको झोकमा उनले पशुपति मृगस्थलीमा नवनागलाई आसन बनाए ।
श्रीस्वस्थानी माधवनारायण व्रत बिहीबार विधिवत् रूपमा सुरु भएको छ । एकमहिने स्वस्थानी व्रतका अवसरमा देशका विभिन्न स्थानमा मेला लाग्ने गर्छ । भक्तपुरको हनुमान घाटमा पनि बिहीबार बिहानै ब्रतालुहरू भेला भएर स्नान गरी पूजाआजा गरे ।
भारतको अयोध्यामा निर्माण गरिएको राम मन्दिरमा प्राण प्रतिष्ठा गरिएसँगै नेपालमा पनि भक्तजनहरूले उत्सव मनाइरहेका छन्। सोमबार देशका प्रमुख सहरमा दीप प्रज्वलन गरिएको छ भने शोभा यात्रा निकालिएको छ । काठमाडौं उपत्यकामा पनि राम मन्दिर, हनुमान मन्दिरमा भक्तजनहरूले उत्सव मनाएका हुन्।
चाकुका लागि नेपालमै प्रसिद्ध ठाउँ हो टोखा । माघे संक्रान्ति नजिकिँदै गर्दा टोखाका व्यवसायीहरुलाई अहिले चाकु बनाउने चटारोले छोपेको छ । मकर (माघे) संक्रान्तिमा घिउ, चाकु खाने प्रचलनका साथै जाडोयाममा शरीरलाई न्यानो र ऊर्जा दिने भएकोले यहाँका व्यवसायीहरु मसिंरदेखि माघ महिनासम्म चाकु बनाउन व्यस्त हुन्छन् ।
पृथ्वीजयन्तीका अवसर पारेर राष्ट्रिय प्रजातन्त्र पार्टीले शुक्रबार आयोजना गरेको शुभकामना आदानप्रदान एवं चियापान कार्यक्रममा प्रधानमन्त्री पुष्पकमल दाहालसहित विभिन्न राजनीतिक दलका शीर्ष नेता सहभागी भएका छन् ।
नेपाली पत्रकारहरूले इजरायली आक्रमणमा पत्रकारहरू परिरहेको भन्दै निन्दा गरेका छन् । सोमबार पत्रकारहरूले पाटन दरबार स्क्वायरमा प्यालेस्टिनी पत्रकारहरूको सम्झनामा दीप प्रज्वलन गर्दै इजरायली आक्रमणको निन्दा गरेका हुन् ।
ललितपुरको बालकुमारीमा शुक्रबार प्रदर्शन गर्नेक्रममा दुई युवकको मृत्यु भएको विरोधमा शनिबार युवाहरुले काठमाडौँको माइतीघरमा विरोध प्रदर्शन गरेका छन् । उनीहरुले प्रहरीको गोली लागी दुई युवकको मृत्यु भएको घटनाको विरोध गरेका थिए ।
प्रकृति पुजारी किरात समुदायको दोस्रो महत्त्वपूर्ण चाड उधौली देशभर हर्षोल्लासका साथ मनाइएको छ । हरेक वर्ष संसिर पूर्णिमाका दिनदेखि सुरु हुने उधौली चाड मानिस, जीवजन्तु तथा चराचुरुंगी लेकतिरबाट बेँसीतिर बसाइँ सर्ने समय भएको संकेत गर्न तथा अन्नबाली भित्र्याइएको खुशियालीमा मनाउने गरिन्छ । ललितपुरमा मंगलबार किराती समुदायले किरात पूजाघरमा जम्मा भएर उधौली चाड मनाएका छन् ।